Okresná prokuratúra Bratislava III 
Vajnorská 47, 832 77 Bratislava 3

Sp. zn. : 2 Pv 616/12/1103	Bratislava III, 2.7.2013
EEČ : 2-10-112-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Bratislava III
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
 hoci jej z ustanovenia § 62 a nasledujúce Zákona o rodine vyplýva povinnosť prispievať na výživu svojich detí a výška tejto povinnosti jej bola určená uznesením Okresného súdu  Bratislava III pod sp. zn. 37P/118/2011 zo dňa 07.11.2011, ktoré nadobudlo právoplatnosť dňa 29.12.2011, ktorým bola zaviazaná prispievať na výživu svojho dieťaťa XXXXX, nar. XXXXX celkovou sumou 100,-€ mesačne na účet Reedukačného centra XXXXX od dňa 01.12.2011, túto povinnosť si menovaná riadne neplnila od mesiaca apríl 2012 do mesiaca jún 2013 vrátane, tak zostala dlžná na výživnom Reedukačnému centru XXXXX sumu v celkovej výške 721,80,-€,

lebo zanikla trestnosť činu

Odôvodnenie:
Poverený príslušník PZ predložil dňa 28.06.2013 na tunajšiu prokuratúru spisový materiál s návrhom na zastavenie trestného stíhania.
	
	Preskúmaním spisového materiálu som zistila, že dňa 14.11.2012 bolo vznesené obvinenie XXXXX  pre prečin zanedbania povinnej výživy podľa § 207 ods. 1  Tr. zák.  na horeuvedenom skutkovom základe. Dňa 14.06.2013 zástupkyňa Reedukačného centra XXXXX písomne zaslala správu, že XXXXX v mesiaci apríl 2013 uhradila výživné vo výške 310,90,-€ a v mesiaci jún 2013 uhradila výživné vo výške 400,-€. Ďalej uviedla, že evidujú nedoplatok vo výške 10,90,-€. Následne XXXXX predložila poštovú poukážku zo dňa 20.06.3013, ktorou uhradila  sumu 10,90,-€.
 
Tým bolo uhradené celé dlžné výživné od mesiaca apríl 2012 do mesiaca jún 2013 vrátane. 
                                                            	
Podľa § 207 ods. 1 Trestného zákona sa trestného činu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného.

Podľa § 86 písm. a/ Trestného zákona trestnosť zanedbania povinnej výživy /§207/ zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 ods. 1 písm. h/ Trestného poriadku s poukazom na § 86 písm. a/ Trestného zákona prokurátor zastaví trestné stíhanie ak zanikla trestnosť činu.

	Vzhľadom k tomu, že XXXXX uhradila na svoju dcéru dlžné výživné v plnej výške, rozhodla som tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Henrieta Tumová
prokurátorka